[pic] | KOMISIJA EVROPSKIH SKUPNOSTI |

Bruselj, 22.2.2007

COM(2007)78 konč.

2004/0047(COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih predlaga Evropski parlament, v zvezi s predlogom

DIREKTIVE EVROPSKEGA PARLAMENTA IN SVETA o spremembi Direktive Sveta 91/440/EGS o razvoju železnic Skupnosti ter Direktive 2001/14/ES Evropskega parlamenta in Sveta o dodeljevanju železniških infrastrukturnih zmogljivosti in naložitvi uporabnin za uporabo železniške infrastrukture

O SPREMEMBAH PREDLOGA KOMISIJE v skladu s členom 250(2) Pogodbe ES

2004/0047(COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih predlaga Evropski parlament, v zvezi s predlogom

DIREKTIVE EVROPSKEGA PARLAMENTA IN SVETA o spremembi Direktive Sveta 91/440/EGS o razvoju železnic Skupnosti ter Direktive 2001/14/ES Evropskega parlamenta in Sveta o dodeljevanju železniških infrastrukturnih zmogljivosti in naložitvi uporabnin za uporabo železniške infrastrukture

(Besedilo velja za EGP)

1. Uvod

Točka (c) tretjega pododstavka člena 251(2) Pogodbe ES določa, da Komisija poda mnenje o spremembah, ki jih predlaga Evropski parlament na drugi obravnavi. Komisija v nadaljevanju predstavlja svoje mnenje o spremembah, ki jih predlaga Parlament.

2. Ozadje

Datum predložitve predloga EP in Svetu (dokument COM(2004)139 konč. – C6-0309/2006 – 2004/0047COD): | 4. marec 2004 |

Datum mnenja Evropskega ekonomsko-socialnega odbora: | 9. februarja 2005 |

Datum mnenja Evropskega parlamenta, prva obravnava: | 28. september 2005 |

Datum sprejetja skupnega stališča s kvalificirano večino: | 24. julij 2006 |

Datum mnenja Evropskega parlamenta, druga obravnava: | 18. januar 2007 |

3. Namen predloga Komisije

S tem predlogom in v skladu z Belo knjigo „Evropska prometna politika za leto 2010: čas za odločitev“ namerava Komisija nadaljevati reformo železniškega sektorja z odprtjem mednarodnega potniškega prometa znotraj Evropske unije za konkurenco .

To je eden od štirih ukrepov Komisije, predlaganih v okviru tretjega železniškega paketa (namen ostalih ukrepov je izboljšanje pravic potnikov, ki uporabljajo mednarodne storitve, uvedba sistema izdaje spričeval strojevodjem in izboljšanje kakovosti storitev železniškega tovornega prometa).

Ta predlog določa, da morajo imeti prevozniki v železniškem prometu, ki imajo licenco in zahtevana varnostna spričevala, od 1. januarja 2010 dostop do infrastrukture, da bi lahko izvajali mednarodne storitve potniškega prometa v Skupnosti.

Da bi vzpostavili stvarne ekonomske razmere za razvoj storitev, se predlaga, da se prevoznikom dovoli pobiranje in odlaganje potnikov na kateri koli postaji na mednarodni poti, vključno s postajami v isti državi članici. To je urejeno tako, da se ohrani ekonomsko ravnotežje pogodb za opravljanje javne službe, ki bi lahko bilo pri tem ogroženo, ne da bi se uvedle pretirane omejitve pri pogojih obratovanja prevoznikov v železniškem prometu, ki izvajajo mednarodne storitve železniškega potniškega prometa z odprtim dostopom.

4. Mnenje Komisije o spremembah, ki jih predlaga Evropski parlament

Komisija lahko v celoti ali delno sprejme večino sprememb, ki jih predlaga Evropski parlament na drugi obravnavi. Predlogi sprememb, s katerimi se Komisija lahko strinja, pojasnjujejo predlog Komisije, uvajajo dodatne zahteve glede poročanja in spreminjajo nekatere določbe o komitologiji na podlagi Sklepa Sveta 2006/512/ES z dne 17. julija 2006 o spremembah Sklepa Sveta 1999/468/ES.

Predlogi sprememb o dajatvi za financiranje javne službe (8, 21, 22, 23) : Ti predlogi sprememb pojasnjujejo področje uporabe takšne dajatve in pogoje za njeno naložitev.

Predlog spremembe 11 o trajanju okvirnih pogodb : Ta predlog spremembe vsebuje novo uvodno izjavo k predlagani določbi v Direktivi, da bi se običajno trajanje okvirnih pogodb v primeru specializirane infrastrukture in obsežnih dolgoročnih naložb podaljšalo do 15 let.

Predlogi sprememb o zahtevah glede poročanja (13, 24, 25) : Ti predlogi sprememb spreminjajo zahteve Komisije glede poročanja. Predlog spremembe 24 svetuje, da se doda ocena učinka Direktive na manjše države EU. Druga dva predloga sprememb svetujeta, da se poročilo v letu 2012 osredotoči na potek priprav na odprtje trga notranjih storitev potniškega prometa, ter zahtevata, da se v letu 2018 predloži še eno poročilo, in sicer o izvajanju preverjanja, ali je ekonomska izvedljivost javne službe ogrožena zaradi kabotaže, in o uporabi določbe o vzajemnosti. Komisija se lahko strinja, da leta 2012 oceni potek priprav na odprtje trga notranjih storitev potniškega prometa. Vendar meni, da bi bilo treba zadevi, ki naj bi bili ocenjeni v poročilu v letu 2018, obravnavati že v poročilu v letu 2012. Ta dva predloga sprememb bi bilo treba preoblikovati, ker sklic na odprtje trga notranjih storitev železniškega potniškega prometa ni več umesten, saj na plenarnem zasedanju ni bil izglasovan.

Predlogi sprememb o postopku komitologije (14, 26, 27, 31, 32) : Ti predlogi sprememb usklajujejo določbe o komitologiji v Direktivi 91/440/EGS, kakor bo spremenjena s to direktivo, s Sklepom Sveta 2006/512/ES z dne 17. julija 2006.

Drugi predlogi sprememb (16, 19, 30) : Ti predlogi sprememb pojasnjujejo besedilo predloga Komisije.

Po drugi strani se Komisija ne more strinjati s predlogom spremembe 3 , po katerem se črta uvodna izjava 8. Komisija meni, da je seznam v uvodni izjavi 8, v katerem so našteti merila in postopkovni vidiki za oceno, ali je glavni namen storitev kabotaže mednarodni promet, pomemben za preglednost postopka.

Komisija se ne more strinjati s predlogom spremembe 2 , saj ni smiselno odobriti novim državam članicam pravico, da odložijo odprtje notranjih železniških potniških trgov za 5 let, saj se ta direktiva sploh ne nanaša na odprtje notranjih železniških potniških trgov.

5. Sklep

V skladu s členom 250(2) Pogodbe ES Komisija spremeni svoj predlog, kot je navedeno zgoraj.